EUROOPAN YHTEISÖJEN KOMISSIO 
Bryssel, 17.05.1995 
KOM(95)181 lopull. 
VUOSIKERTOMUS TAKUURAHASTON VARAINHOITOVUODEN 1994 TILASTA 
JA HOIDOSTA 

2-
VUOSIKERTOMUS TAKUURAHASTON TILASTA JA HOIDOSTA 
VARAINHOITOVUONNA 1994 
1. JURIDINEN PERUSTA 
31 päivänä lokakuuta 1994 annetulla neuvoston asetuksella (EY, Euratom) N:o 
2728/94 perustettiin ulkosuhteisiin liittyviä hankkeita varten takuurahasto, josta on 
tarkoitus suorittaa maksuja yhteisön velkojille silloin, kun yhteisön myöntämän tai 
takaaman lainan saaja on laiminlyönyt takaisinmaksun. 
Kyseisen asetuksen 6 artiklan mukaisesti komissio antoi rahaston varainhoidon 
EIP:n hoidettavaksi yhteisön ja EIP:n 23 päivänä marraskuuta 1994 Brysselissä ja 
25 päivänä marraskuuta 1994 Luxemburgissa allekirjoittaman yleissopimuksen 
osana. 
Mainitun yleissopimuksen 8 artiklan 2 kohdassa määrätään, että "pankki esittää 
komissiolle kunkin vuoden 1 päivään maaliskuuta mennessä kertomuksen rahaston 
tilasta ja hoidosta, tulostilistä ja rahaston edellisen vuoden taseesta". Ensimmäinen 
kertomus, joka koskee rahaston muutamaan toimintapäivään rajoittunutta kautta, 
on liitteessä n. 
Rahaston perustamisesta annetun asetuksen 7 artiklassa säädetään, että komissio 
toimittaa viimeistään seuraavan varainhoitovuoden 31 päivänä maaliskuuta 
Euroopan parlamentille, neuvostolle ja tilintarkastustuomioistuimelle vuosikerto­
muksen rahaston tilasta ja sen hoidosta edellisenä varainhoitovuonna. 
2. RAHASTON VARAT 
a) Suoritukset yleisestä talousarviosta 
Takuurahaston perustamisesta ulkosuhteisiin liittyville hankinnoille annetun 
asetuksen 2 ja 4 artiklassa täsmennetään, että rahastoa rahoitetaan yleisestä 
talousarviosta suoritettavilla maksuilla, joiden määrä on 14 prosenttia laina- ja 
lainatakuutoimenpiteiden pääoma-arvosta kunnes rahaston tavoitesumma 
saavutetaan. 
Asetuksen 5 artiklassa määritellään edellytykset, joissa suoritettavat määrät 
korotetaan 14 prosentista 15 prosenttiin, jos takaisinmaksun laiminlyönnistä 
aiheutuneiden takausmaksujen suoritusten johdosta rahaston varat ovat pienemmät 
kuin 75 prosenttia tavoitesummasta. 
Saman asetuksen 10 artiklassa säädetään, että kyseisiä säännöksiä sovelletaan 
toimenpiteisiin, joista on päätetty ja joihin on sitouduttu 1 päivästä tammikuuta 
1993. 
-3-
Asetuksen liitteessä, joka koskee takuurahaston suorituksiin liittyviä yksityiskoh­
taisia sääntöjä, määrätään, että lainananto- ja/tai lainanottotoimenpiteisHn tai 
takauksien antamiseen rahoituslaitoksille osana usealle vuodelle jakautuvaa 
runkojärjestelmää, jonka tavoite on liiketaloudellinen ja rakenteellinen, liittyvät 
maksut rahastoon suoritetaan vuotuisina erinä komission ehdotukseen liitetyssä 
rahoitusta koskevassa selvityksessä esitettyjen vuotuisten määrien perusteella, 
jotka tarvittaessa mukautetaan neuvoston päätöksen perusteella. 
Kun kyseessä ovat muut yhteisön lainananto- ja/tai lainanottotoimenpiteet (kuten 
lainat kolmansien maiden maksutasetta varten), jotka suoritetaan yhdessä tai 
useammassa erässä, rahastoon suoritettavat määrät lasketaan neuvoston päättämän 
toiminnan kokonaismäärän perusteella. 
Talousarviota koskevasta kurinalaisuudesta 31 päivänä lokakuuta 1994 tehdyssä 
neuvoston päätöksessä annettiin lupa siihen, että yleiseen talousarvioon otetaan 
lainoihin ja lainatakuisiin liittyvä varaus. Tähän budjettikohtaan kuuluu vuonna 
1994 318 miljoonaa ecua alustavia määrärahoja, jotka on tarkoitettu 
takuurahaston rahoitukseen ja käytetään siirtona budjettikohtaan suoritukset 
rahastolle. 
Näillä juridisilla perusteilla budjettivallan käyttäjä suoritti vuonna 1994 kaksi 
takuurahastoon suuntautuvaa siirtoa, joiden kokonaismäärä oli 293 720 000 ecua. 
Tästä määrästä taseen vastaavaan on merkitty 293 000 000 ecua 
määräaikaistalletuksina (pankkitalletukset) ja 720 000 ecua avistatalletuksina 
(avistatili). 
Suuruudeltaan 235 620 000 ecua oleva siirto 39/94 
Tämä ensimmäinen siirto toteuttaa neuvoston 1 päivästä tammikuuta 1993 
alkaen tosiasiallisesti tekemät kaikki päätökset rahaston perustamisesta 
annetun asetuksen säännösten mukaisesti. 
Päätökset, joita tämä siirto koskee, luetellaan liitteessä I. 
Suuruudeltaan 58 100 000 ecua oleva siirto 42/94. 
Tämä toisen siirron tavoitteena on rahoittaa takuurahastoa neuvoston 22 
päivänä joulukuuta 1994 päättämien lainatoimenpiteiden perusteella. 
Päätökset, joita tämä siirto koskee, luetellaan liitteessä I. 
Siirrot rahastoon suoritettiin vastaavasti 23 päivänä joulukuuta ja 30 päivänä 
joulukuuta 1994. 
4-
Koska vuonna 1994 ei suoritettu yhtään takausmaksuja rahaston varoista (ks. 3 
kohdan a alakohta jäljempänä), kaikkiin toimenpiteisiin on sovellettu 14 prosentin 
osuutta asetuksen 4 ja 5 artiklan mukaisesti. 
b) Rahaston käytettävissä olevien varojen sijoittamisesta saadut korot 
Rahaston käytettävissä olevat varat sijoitettiin yhteisön ja EP:n välisen 
yleissopimuksen liitteessä määrättyjen käytettävissä olevien varojen hoitoa 
koskevien periaatteiden mukaisesti. 
Sijoitusperiaatteiden mukaan erityisesti rahaston ensimmäisten toimintavuosien 
aikana ja niin kauan kuin sijoitettu kokonaismäärä on alle 300 miljoonaa ecua 
rahastoa pidetään sijoitusrahastona, joka sijoittaa ainoastaan lyhytaikaisiin 
rahoitusvälineisiin, joiden erääntymisaika on alle vuoden pituinen. Vuonna 1994 
sijoitettu määrä oli alle 300 miljoonaa ecua (ks. 4 kohta jäljempänä). 
Luettelo pankeista, joilla on valtuudet vastaanottaa talletuksia, laadittiin komission 
ja pankin yhteisellä sopimuksella. Suurin osa kyseisistä pankeista kuuluu ecun 
korvausjärjestelmään. Niiden kaikkien Moody's luokitus on vähintään AI pitkällä 
aikavälillä ja Pl lyhyellä aikavälillä. Näihin pankkeihin tehtäviin sijoituksiin 
sovelletaan sääntöjä, joiden tarkoituksena on varmistaa monimuotoisuus ja välttää 
riskien keskittyminen. 
Pankkitalletuksista ja vakuusrahaston tililtä saadut korot olivat vuonna 1994 478 
331,26 ecua, toisin sanoen: 
pankkitalletukset: 329 541,66 ecua. Tämä määrä on merkitty taseen 
vastaavaan ennakkomaksuina ja siirtosaamisina. Kyseinen tilanne on 
vahvistettu 31 päivänä joulukuuta ottaen huomioon kertyneet korot, sillä 
näitä korkoja ei makseta tilien sulkemispäivänä vaan sijoitusten eräpäivinä. 
avistatili: 148 789,60 ecua. Rahaston avistatililtä saadut korot kirjataan 
taseen vastaavaan kohtaan avistatalletukset. Tähän kohtaan kirjattu määrä 
on 868 789,60 ecua, ja se koostuu 720 000 ecusta, joka vastaa yhtä 
osuutta rahastolle maksetusta 293 720 000 ecusta, ja 148 789,60 ecusta, 
joka vastaa avistatilin käytettävissä olevien varojen tuottamia korkoja. 
c) Maksukyvyttömiltä velallisilta perityt maksut 
Maksukyvyttömiltä mailta myöhässä saaduilla takaisinmaksuilla rahoitetaan 
rahastoa siinä määrin kuin rahasto on suorittanut niiden takaisinmaksuja. Vuonna 
1994 ei ryhdytty perintätoimenpiteisiin. 
-5-
3. RAHASTON KULUT 
a) Saatavien maksu 
Vuonna 1994 ei suoritettu yhtään takausmaksuja. 
b) EIP:n palkkio 
EïïMle rahaston hoidosta vuosittain maksettava palkkio vahvistetaan 
komission ja EBP.n välisen varainhoitoa koskevan yleissopimuksen 6 
artiklan mukaisesti. Se lasketaan rahaston keskimääräisistä 
kuukausittaisista varoista ja vahvistetaan 0,125 prosentiksi vuodessa. Tätä 
palkkiota tarkastellaan uudelleen sen vuoden lopussa, jonka aikana 
rahaston käytettävissä olevat varat yltävät 300 miljoonaan ecuun ja 
viimeistään kolme vuotta rahastolle suoritetun ensimmäisen maksun jälkeen 
ottaen huomioon muiden muassa rahaston toiminnan kehitys. 
Vuonna 1994 pankin palkkio 6 746,74 ecua kirjataan taseen vastattavaan 
ennakkomaksuina ja siirtosaamisina. Pankin vuoden 1994 varainhoidosta 
saama palkkio maksettiin tosiasiallisesti vasta vuonna 1995, minkä vuoksi 
sen on merkitty tileihin 31 päivänä joulukuuta 1994 ennakkomaksuina ja 
siirtosaamisina. 
4. RAHASTON TILA 31 PÄIVÄNÄ JOULUKUUTA 1994 
Varainhoitovuoden 1994 päättyessä rahaston varat ovat 294 191 584,52 ecua. 
Tämä määrä vastaa rahastoon suoritettuja kaikkia maksuja (293 720 000 ecua), 
joihin on lisätty varainhoitovuoden nettotulos (471 584,52 ecua). 
Rahaston perustamisesta annetun asetuksen 3 artiklassa säädetään, että rahaston 
varojen on saavutettava tarkoituksenmukainen taso (tavoitesumma), joka vahviste­
taan 10 prosentiksi kustakin toimenpiteestä aiheutuneista yhteisön kaikista pää-
omasitoumuksista, joihin on lisätty erääntyvät, maksamattomat korot. 
31 päivänä joulukuuta 1994 kolmansille maille myönnettyjen erääntymättömien 
lainojen ja lainatakuiden määrä, johon on lisätty erääntyvät, maksamattomat korot, 
oli 6 017 miljoonaa ecua, josta 46 miljoonaa ecua muodostui erääntyvistä, 
maksamattomista koroista. 
Rahaston varojen ja erääntyvän määrän välisen suhteen tulos asetuksessa annetun 
määritelmän mukaisesti on 4,9 prosenttia, joka määrä on sen vuoksi pienempi kuin 
tavoitesummaksi vahvistettu 10 prosenttia. Tästä syystä ei ole tarpeen palauttaa 
rahaston jäännöstä yhteisöjen yleiseen talousarvioon asetuksen 3 artiklan 3 kohdan 
mukaisesti. 
Ei ole myöskään tarpeen tarkastella suoritettavien määrien tasoa uudelleen 
asetuksen 4 artiklan mukaisesti. 
7-
LITTEI 
1. PÄÄTÖKSET, JOITA SIIRTO 39/94 KOSKEE 
- Neuvoston päätös, tehty 15 päivänä helmikuuta 1993, EIP:n pyytämisestä 
myöntää suuruudeltaan enintään 250 miljoonaa ecua vuodessa kolmen vuoden 
aikana olevia lainoja yhteisen edun mukaisten hankkeiden hyväksi tietyissä 
kolmansissa maissa, joiden kanssa yhteisö on tehnyt yhteistyösopimukset. 
- Neuvoston päätös, tehty 13 päivänä joulukuuta 1993, suuruudeltaan enintään 3 
000 miljoonaa ecua kolmen vuoden aikana olevan yhteisön takuun myöntämisen 
uudistamisesta EEP:n lainoille Keski-ja Itä-Euroopan maissa. 
- Välimeren maita koskevan rahoituksellisen yhteistyön osana: 
- Neuvoston päätös, tehty 19 päivänä heinäkuuta 1993, suuruudeltaan 150 
miljoonaa ecua olevasta lainasta Slovenian tasavallan hyväksi viiden vuoden 
aikana; 
- Neuvoston päätös, tehty 24 päivänä tammikuuta 1994, suuruudeltaan 115 
miljoonaa ecua olevasta lainasta Syyrian hyväksi kolmen vuoden aikana. 
- Neuvoston päätös, tehty 21 päivänä maaliskuuta 1994, komission 
valtuuttamisesta ottamaan Euratom-lainoja 1 100 miljoonan ecun arvosta 
tiettyjen kolmansien maiden ydinlaitosten turvallisuuden ja tehokkuuden 
parantamisen rahoittamiseen myötävaikuttamiseksi. 
- Neuvoston päätös, tehty 13 päivänä kesäkuuta 1994, suuruudeltaan 45 
iniljoonaa ecua olevan makrotaloudellisen avun myöntämisestä Moldovalle 10 
vuoden aikana 
- Neuvoston päätös, tehty 20 päivänä kesäkuuta 1994, suuruudeltaan 125 
miljoonaa ecua olevan makrotaloudellisen täydentävän rahoitustuen 
myöntämisestä Romanialle seitsemän vuoden aikana. 
2. PÄÄTÖKSET, JOITA SIIRTO 42/94 KOSKEE 
- Neuvoston päätökset, tehty 22 päivänä joulukuuta 1994: 
- suuruudeltaan 200 miljoonaa ecua olevan maktotaloudellisen tuen 
myöntämisestä Algerialle, 
8-
suuruudeltaan 130 miljoonaa ecua olevan makrotaloudellisen tuen 
myöntämisestä Slovakialle, 
suuruudeltaan 85 miljoonaa ecua olevan makrotaloudellisen tuen 
myöntämisestä Ukrainalle. 
-9-
LHTEII 
EIP:N KERTOMUS RAHASTON ULASTA JA HOIDOSTA 
TULOSTDLIJATASE 
1. TAKUURAHASTON PERUSTAMINEN 
Takuurahasto, jonka tarkoituksena on kattaa kolmansille maille tai kolmansissa 
maissa toteutettaville hankkeille myönnettäviin lainoihin ja lainatakuisiin liittyvät 
riskit, perustettiin 31 päivänä lokakuuta 1994 annetulla Euroopan unionin 
neuvoston asetuksella N:o 2728/94. Komissio valtuutti EIP:n 23 ja 25 päivänä 
marraskuuta 1994 hoitamaan rahaston varoja yhteisön puolesta, lukuun ja 
vastuulla. 
2. TÄRKEIMMÄT THJNHOITOA KOSKEVAT PERIAATTEET 
1. Rahasto käyttää yhtä ainoaa valuuttaa, ecua; 
2. Varoja hoidetaan varmistamalla nopea maksuvalmius ja varojen 
liikkuminen ottaen huomioon sitoumukset, joista rahaston on vastattava. 
300 miljoonan ecun pääomaan asti rahastoa pidetään sijoitusrahastona; 
3. Maksetut palkkiot vastaavat pankille rahaston hoidosta maksettavaa 
korvausta. 
3. VARAINHOITOA KOSKEVA KERTOMUS 
Takuurahaston tilille tehtiin ensimmäinen talletus 23 päivänä joulukuuta 1994. 
Varainhoitoa koskeva kertomus koskee sen vuoksi ainoastaan vähämerkityksistä 
ajanjaksoa, johon kuuluu kahdeksan kalenteripäivää taikka 3 työpäivää, joiden 
aikana tehtiin 5 sijoitusta. 
31 päivänä joulukuuta 1994 rahaston määräaikaissijoitusten kokonaisarvo oli 293 
miljoonaa ecua, josta 123 miljoonaa ecua oli sijoitettu vuoden 1995 alkuun asti, 70 
miljoonaa ecua kahdeksi kuukaudeksi ja 100 miljoonaa ecua kolmeksi kuukau­
deksi. Viimeksi mainitut erääntymisajat oli valittu ottaen huomioon, ettei yhtään 
varoja koskevaa pyyntöä ole odotettavissa ennen vuoden 1995 maaliskuun loppua. 
Nämä summat sijoitettiin pankkien välisille markkinoille parhain mahdollisin 
edellytyksin (Libid) huolimatta pankkien tarjoamasta pienestä korosta vuoden 
lopussa ja taseen laatimisen aikaan. 
-10 
TAKUURAHASTON TILA 31 PAIVANA JOULUKUUTA 1994 
VASTAAVAA 31.12.1994 
Saatavat luottolaitoksilta 
AVISTATALLETUKSET 868 789,60 
MÄÄRÄAIKAISTALLETUKSET 293 000 000,00 
293 868 789,60 
Muut vastaavat 
ENNAKKOMAKSUT JA SIIRTOSAAMISET 329 541,66 
329 541,66 
YHTEENSÄ 294 198 331.26 
VASTATTAVAA 31.12.1994 
Takuurahasto 
TAKUURAHASTO 293 720 000,00 
293 720 000,00 
Muut vastattavat 
ENNAKKOMAKSUT JA SIIRTOSAAMISET 6 746,74 
6 746,74 
Tulos 471 584,52 
YHTEENSÄ 294 198 331.26 
VOITTO JA TAPPIO 31.12.1994 
1. Korot ja vastaavat tuotot 478 331,26 
2. Maksetut palkkiot - 6 746,74 
NETTOTULOS 471 584.52 
ISSN 1024-4492 
KOM(95) 181 lopullinen 
ASIAKIRJAT 
FI 01 
Luetteloiiumero : CB-CO95-201-FI-C 
ISBN 92-77-88726-5 
Euroopan yhteisöjen virallisten julkaisujen toimisto 
L-2985 Luxembourg